Prieto presenta als portaveus municipals els eixos estratègics del curs polític per fer realitat la tercera transformació de la ciutat
04 setembre 2024

## Prieto presenta als portaveus municipals els eixos estratègics del curs polític per fer realitat la tercera transformació de la ciutat04 setembre 2024Última actualització: 04 setembre 2024

![](../gestion/img/bb930f86e6c8c1ef805eac9147fe1b0655148175a25c1e5b0619bfe565751272.jpg)  
  

L'**alcalde de Gandia, José Manuel Prieto**, ha mantingut aquest matí una reunió amb els portaveus de les formacions polítiques representades al consistori amb motiu de l'inici del curs polític on ha desgranat els principals eixos estratègics que es desenvoluparan des de l'executiu.

  
  
Després de la trobada, el regidor, **Adrián Vila**, ha valorat la reunió com a positiva. _"Iniciem un curs polític il·lusionant que suposarà la tercera transformació de la ciutat amb inversions publicoprivades que superen els cent milions d'euros"_.

  
L'edil ha explicat que s'ha demanat des del govern al conjunt dels portaveus _"la màxima estabilitat per aconseguir avançar junts impulsant infraestructures necessàries per al futur de la nostra ciutat, mantenint els consultoris mèdics de Benipexicar, Beniopa i Raval, alhora que posarem èmfasi que no es retallen les ajudes al lloguer des de la Generalitat Valenciana i, s'impulse, juntament amb el sector, una marca turística pròpia"_.

  
A més, Vila també ha destacat la necessitat que la Generalitat mantinga l'Imserso i que, per garantir la capacitat econòmica de l'Ajuntament, tant la Generalitat com la Diputació de València mantinguen els compromisos financers amb la ciutat.

  
  
En aquest sentit, el regidor ha demanat al **portaveu del Partit Popular a Gandia, Víctor Soler** que _"decidisca si ajuda Gandia o si s'ajuda a ell mateix, i li hem demanat al PP que prioritze Gandia per damunt de les sigles encara que ens han desil·lusionat, ja que les propostes presentades hui no hi ha cap projecte que depenga de la Generalitat"_.